NaiveNeuron/SloPal huggingface dataset:
Jurinová, Erika, podpredsedníčka NR SR (2015-05-26):
Takže prerušujem rokovanie o tomto bode programu, pokračujeme v rokovaní hneď hlasovaním a po hlasovaní následne sa dokončia faktické poznámky.
Bugár, Béla, podpredseda NR SR (2019-09-11):
Nech sa páči, prezentujme sa a hlasujme o tomto návrhu. (Hlasovanie.) Prítomných 137 poslancov, za 101, proti 21, zdržalo sa 14 a 1 nehlasoval. Sme v treťom čítaní . Otváram rozpravu. Pýtam sa, či sa hlási niekto. Ako vidím, nie. Vyhlasujem rozpravu za skončenú. Nech sa páči.
P. Hrušovský, predseda NR SR: (2003-02-25):
J. Malchárek, poslanec: Ďakujem, pán predseda. Vážené kolegyne, kolegovia, v mene skupiny poslancov za predkladateľa sťahujem bod 29 z rokovania tejto schôdze. Je to návrh skupiny poslancov Národnej rady na vydanie zákona, ktorým sa mení zákon č. 366/1999 Z. z. o daniach z príjmov v znení neskorších predpisov, tlač 96. Ďakujem.
B. Bugár, podpredseda NR SR: (2004-03-09):
(Hlasovanie.) Prítomných 129 poslancov, za návrh hlasovalo 129. Konštatujem, že tieto body zo spoločnej správy sme schválili. Nech sa páči.
Pčolinský, Peter, podpredseda NR SR (2022-10-20):
Ďakujem pekne. Na vaše vystúpenie nie sú žiadne faktické poznámky. Pýtam sa, či sa chce niekto prihlásiť do rozpravy ústne. Nikto. Uzatváram možnosť. Vyhlasujem rozpravu za skončenú. Chce k rozprave zaujať stanovisko navrhovateľ? Zjavne nie. Chce pán spravodajca? Nech sa páči.
Jurinová, Erika, podpredsedníčka NR SR (2013-06-17):
S reakciou pán poslanec Lipšic.
Bugár, Béla, podpredseda NR SR (2017-05-19):
Pán poslanec Beblavý, nech sa páči, môžte reagovať.
Kollár, Boris, predseda NR SR (2021-11-09):
Veď preto som to spomenul, že zajtra o 10.45. Ďakujem pekne za túto faktickú poznámku. S ďalšou vystúpi pán poslanec Šefčík.
Klus, Martin, poslanec NR SR (2016-04-19):
Ďakujem pekne. Príjemný, dobrý deň prajem. Dnes tu odznela pripomienka, že jedným z nešťastí Slovenska je fakt, že tu nemáme dôslednú programovú opozíciu. Ja som presvedčený o tom, že po tom, čo vystúpil pán podpredseda strany Sloboda a Solidarita, Ľubomír Galko, je zrejmé, že práve strana SaS tu chce byť dôslednou programovou opozíciou. My nielenže nastavujeme zrkadlo v rámci predloženého programového vyhlásenia vlády, ale, ako ste si iste všimli v jeho vystúpení, navrhujeme aj alternatívne riešenia, prípadne hovoríme o tom, ktoré konkrétne riešenia sme ochotní za určitých okolností podporiť. Preto verím tomu, že aj koalícia prestane s podobnými výrokmi a hovorením len o tom, že tu máme nejakú populistickú opozíciu, čo v tomto prípade rozhodne nie je pravda. Ďakujem.
Blanár, Juraj, poslanec NR SR (2020-04-01):
Kolegyne, kolegovia, zahraničný výbor bude zasadať zajtra o 8.30 v miestnosti č. 183 tu v hlavnej budove. Ďakujem.
Číž, Miroslav, podpredseda NR SR (2015-03-18):
Ďakujem pekne. S reakciou na faktické poznámky pán poslanec Matovič.
Bugár, Béla, podpredseda NR SR (2016-10-14):
Ďakujem, pán minister. Prosím teraz určeného spravodajcu z výboru pre financie a rozpočet pána poslanca Mojša, aby informoval Národnú radu o výsledku rokovania výborov.
Paška, Pavol, predseda NR SR (2013-11-29):
(Hlasovanie.) 137 prítomných, 28 za, 76 proti, 33 sa zdržalo. Bod 20 sme neschválili.
Laššáková, Jana, podpredsedníčka NR SR (2014-05-30):
Pán poslanec Bugár, nech sa páči.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-02-10):
Ďakujem pekne. Vážený pán podpredseda, ctená snemovňa, vážený pán poslanec, okrem zníženia poplatku za železničnú dopravnú cestu na základe nového cenového výmeru s platnosťou od 1. 1. 2011, teda od nového roku, musí Cargo ako železničná spoločnosť pri cenotvorbe zohľadňovať aj vývoj ostatných nákladových faktorov. To je rast ceny elektrickej energie, zvýšenie distribučných poplatkov za elektrickú energiu a zároveň aj zavedenie poplatku, ktorý súvisí s cenou elektrickej energie za likvidáciu jadrového paliva, ďalším činiteľom je nárast cien nafty, zrušením aj tzv. červenej nafty, nárast nákladov na nákladné vozne a rušne v dôsledku realizácie predražených a ekonomicky nenávratných investícií počas uplynulého obdobia. Vzhľadom na štruktúrovanosť poplatku za železničnú dopravnú cestu treba podotknúť, že výsledný efekt celkového zníženia poplatku za túto cestu sa neprejaví pri prepravách na všetkých reláciách rovnako. A pritom pripomínam, že táto redukcia bola veľmi významná, na úroveň dvoch tretín za kilometer železničnej dráhy, teda o dve tretiny, na tretinovú úroveň. Dokonca pri niektorých prepravách bude tento efekt len minimálny. Okrem toho musí Cargo platiť vysoké úroky za nerozumnú pôžičku prijatú od ministerstva financií ako súčasť tzv. protikrízových opatrení. Myslím, že si na to jasne spomínate. Rovnako je potrebné pri cenotvorbe zohľadňovať fakt, že vybrané prepravy sa v minulých obdobiach uskutočňovali v podstate za sebazničujúce ceny, lebo neprevyšovali náklady. A straty narastali. Obchodná a cenová politika Carga na rok 2011 je zameraná na zvyšovanie objemu nákladnej prepravy, už konkrétnymi krokmi, na jednej strane úspornými, na druhej strane aktívnymi v obchode, resp. zmenou celkovej ceny za dráhu sa napr. v januári tohto roku 2011 podarilo prepraviť o 11 % viac tovaru ako v januári 2010. V tejto súvislosti nemožno považovať súčasnú obchodnú a cenovú politiku Carga v žiadnom prípade za nezodpovednú. Zničujúce, pán poslanec, boli nedávne roky pod vaším vedením. Sú za nami. Ďakujem pekne.
Kočiš, Eduard, poslanec NR SR (2023-01-26):
Pekne ďakujem za slovo, pán predsedajúci. Pán kolega, aj kompromisný termín v májovom čase, je podľa mňa už hlboko neskorým termínom. Pretože budem sa už zase asi opakovať, pretože od skorých ranných hodín sa tu rieši ten istý problém, každá vláda, ktorá padla, každá vláda, ktorá bola odvolaná nadpolovičnou väčšinou prítomných poslancov, čo sa v tomto prípade stalo, by mala vedieť odísť so cťou. Táto vláda nieže nevie odísť so cťou, ale táto vláda sa cťou ani nevie udržať pri moci. Septembrový termín predčasných parlamentných volieb, ktorý je tak nonšalantne nazývaný termínom kompromisu, naozaj nemôže byť termínom kompromisu. Nazval by som ho skôr takým laxným alebo lacným termínom nejakej poslednej politickej duchaprítomnosti, ktorú ešte niektorí politici na čele s prezidentkou, ktorá dala také požehnanie, aby táto vláda, nevláda naozaj vládla, nevládla až možno do druhej polovice októbra a politici vládnej koalície alebo bývalej vládnej koalície stále dokolečka, dokola opakujú jednu a tú istú mantru: Musíme vládnuť, pretože nebudeme vedieť čerpať plán obnovy a odolnosti, nebudeme schopní doručiť ľuďom pomoc, nebudeme vedieť bojovať proti ekonomickej mafii, proti zločincom a proti pohrobkom bývalých vlád, ktorí tuná terorizovali, rozkrádali a nivočili Slovensko . Čiže tri roky vám nestačili, aby ste zlikvidovali Slovenskú republiku úplne, tak potrebujete ešte ďalších desať mesiacov, aby ste už túto skazu, a toto dielo skazy dokonali. Kolegovia, kolegyne z vládnej koalície, hanba!
Brocka, Július, poslanec NR SR (2015-02-18):
Pán minister Pavlis, možno ste dobrý podnikateľ, ale to ešte nie je dostatočná výbava na to, aby ste boli minister slovenskej vlády. Ja si kladiem otázku, koho vy zastupujete v slovenskej vláde. Zastupujete schránkovú firmu alebo schránkové firmy, zastupujete váš biznis s Babišom alebo s vašou manželkou alebo zastupujete záujmy občanov Slovenskej republiky? Ak ste vy hovorili, že tá daňová úľava, ktorú dostane Duslo Šaľa, je v prospech regiónu, veď vy máte a firma vašej manželky a vašich kumpánov možno z daňových rajov, majú biznis spolu s Babišom, majú biznis spolu s Babišom a vy to porovnávate s kupovaním rožkov u Babiša alebo uverejňovaním článkov v Hospodárskych novinách? Pán minister, to potomkovia Tomáša Baťu môžu blednúť závisťou, keď si žiadajú alebo sa súdia so Slovenskou republikou a žiadajú odškodné, veď tým komunisti všetko zobrali. Ale vy takto ukazujete príklad, ako sa dá bohatnúť dnes na štáte, keď má človek kontakty, keď pozná ľudí na dôležitých miestach, keď sám sedí na jednej z najdôležitejších funkcií. A ja si tiež myslím ako môj predrečník, že by ste mali odstúpiť. Naozaj to je to najlepšie, čo môžete v tejto chvíli urobiť, nielen pre občanov Slovenskej republiky, ale aj pre Roberta Fica.
Hlina, Alojz, poslanec NR SR (2014-11-10):
Joj, niekedy raz, Bože, neviem, o čom rozprávate, ale skúsim si to potom pozrieť. Prosím vás, ja sa bojím, alebo respektíve už identifikujem snahu, že budete skúšať podsunúť tu, jak to býva ono dobrým zvykom, nejaké tie teórie, nejaké tie spiklenecké a neviem čo. Už keď nič, tak to zvykne zabrať. Mne doručili z čínskej, pán Martvoň, z čínskej tajnej služby mi doručili fotku toho sídla v Belize a budem o tom rozprávať, ukážem vám ju, dobre, a poviem, že v čom je to pre nás všetkých zaujímavé. Tak kľudne živte všetky tieto teórie. Naozaj sa Slovensko stalo centrom, centrom veľkých, vážnych geopolitických hier a stojí v tých cestách, stojí iba tuná náš kolega predseda a my sme prijali zákazku s kolegami, nebudem ich menovať, že urobíme všecko pre to, aby nestál v ceste hrdinský kolega, ktorý... Ježiš, niekedy je to až smiešne, ale poviem viac v rozprave. Ďakujem.
Vašečka, Richard, poslanec NR SR (2020-04-20):
Ďakujem za slovo, pán predsedajúci. Vážené kolegyne, kolegovia, dovoľte aby som predniesol informácie, informáciu Výboru Národnej rady Slovenskej republiky pre vzdelávanie, vedu, mládež a šport o výsledku prerokovania návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších prepisov a ktorým sa menia a dopĺňajú niektoré zákony (tlač 60). Predseda Národnej rady Slovenskej republiky rozhodnutím zo 17. apríla 2020 č. 57 pridelil návrh vlády na skrátené legislatívne konanie o vládnom návrhu predmetného zákona (tlač 60) na prerokovanie Výboru Národnej rady Slovenskej republiky pre vzdelávanie, vedu, mládež a šport v termíne do začiatku rokovania schôdze Národnej rady Slovenskej republiky. Výbor Národnej rady Slovenskej republiky pre vzdelávanie, vedu, mládež a šport prerokoval predložený návrh vlády na skrátené legislatívne konanie na svojej 4. schôdzi a uznesením z 20. apríla 2020 č. 7 odporúčal Národnej rade Slovenskej republiky schváliť návrh vlády na skrátené legislatívne konanie vo vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 60). Skončil som, pán predsedajúci, prosím, otvorte rozpravu.
Hrušovský, Pavol, podpredseda NR SR (2010-11-04):
Pán poslanec Beblavý.
Andreánsky, Ladislav, poslanec NR SR (2013-05-16):
Dajte, prosím, hlasovať o bodoch 3 až 5 zo spoločnej správy s návrhom gestorského výboru schváliť.
Verešová, Anna, poslankyňa NR SR (2016-11-24):
Áno. Ďakujem pekne. Pán minister, z bánk a eurofondov sa doteraz vyčerpalo 1,62 % z celkového objemu. To je hotová katastrofa, pretože už prešli celé dva roky z nového programovacieho obdobia. A dokonca aj Najvyšší kontrolný úrad, ktorý mal naplánované kontroly, tak sa musel otočiť a zrušiť tieto kontroly, pretože niet čo kontrolovať. To je skutočne katastrofa, aby po dvoch rokoch čerpania alebo nového programovacieho obdobia sme čerpali 1,62 % z tohto balíka. Ku vám by som, prosím vás, chcela, či som dobre pochopila. Dopytové projekty, ktoré ste povedali, sú dva a budú čoskoro vyhlásené. To sa chcem spýtať, že či som dobre porozumela. To je, dva teda. To som úplne zhrozená, ak to tak je. Ale že či ste aj s touto situáciou spokojný? Hoci hovoríte o tom, že ste prvý a druhý a neviem čo, ale keď si uvedomíme, že 1,62 % sa doteraz čerpalo, takže aj keď ste prvý alebo druhý v poradí, tak určite je to veľmi málo. Takže či som dobre pochopila, že dve výzvy a či ste s touto situáciou spokojný?
Laššáková Jana, podpredsedníčka NR SR (2013-02-14):
Ďakujeme pekne, pán poslanec, za všetky dámy.
Číž, Miroslav, poslanec NR SR (2019-02-18):
Ďakujem pekne, pán podpredseda. No, pani Remišová hovorí, že teda výstižne ste zhrnul teda tie výsledky školstva. Ja zúfalo čakám celý čas, či jeden jediný prejav neodznie, kde teda tá opozícia s tým nesmiernym sebavedomím, tou nesmiernou hĺbkou vedomostí zhodnotí elementárne aspoň základný stav, aký je vývoj vedecko-výskumnej základne, čo Slovensko tu a teraz po, po tom, čo sme absolútne zrušili možný výskum na Slovensku, že teda prejdú a trošičku preukážu znalosť toho prostredia, kde teda naozaj by sme sa mohli rozširovať a kde by sa mal uskutočňovať, že čo k tomu problému štyri, priemysel 4.4, že by k tomu niečo povedali, že teda, že asi kam by mala smerovať teda pomoc vo väzbe na domáci výskum a podobne. Ale tu sme sa dozvedeli, už viem teraz, pán kolega, že akých má čestných kamarátom na Akadémii, že pani ministerka sa zosunula niekde a zosúva a tak ďalej. No však to je niečo hrozné. Hovorím o veľmi vážnych veciach, kde naozaj potrebujeme nájsť, aká je štruktúra fondov, čo doma, ako je možné, že tie desiatky ľudí, možno aj stovky, ktorí sa zúčastnili toho výberového procesu, tak hlboko nedosahujú vašu výšku znalostí a že sú vlastne všetci poloklamári, ktorí netušia, ako to majú robiť, lebo teda vy im to urobíte. Neštítite sa aj s pánom Budajom dokonca hovoriť, že teda o obrovských úspechoch vlády pani Radičovej. Veď po tej vláde sme dostali 43 %. Tak biednu a otrasnú vládu, pán, pán kolega, nemohli by ste povedať, teda koho ste vy ponúkli slovenskej verejnosti a kto teda tie obrovské výsledky dosiahol v rámci Slovenska? Rovnako ste boli súčasťou toho, kde vás ľudia s hanbou vyhnali z parlamentu viac-menej. A napriek tomu sa tu postavíte teraz a difamujete úplne zbytočne. Veď sa aspoň naučme, keď chcete, dobre, opozícia, potrebujete vymýšľať a tak ďalej. Ale naozaj to musíte tak hlboko, podľa môjho názoru, klesnúť? Aspoň trošku... (Prerušenie vystúpenia časomerom.)
Vetrák, Milan, poslanec NR SR (2021-04-01):
Ďakujem pekne. Vzhľadom na vývoj rokovaní pri niektorých tlačiach, konkrétne teraz tlač, parlamentná tlač 373, by som chcel navrhnúť na základe dohody štyroch koaličných poslaneckých klubov procedurálny návrh, kde vás chcem požiadať, aby sme túto tlač vypustili z rokovania tejto schôdze a s tým, že ju potom dorokujeme na najbližšej riadnej schôdzi parlamentu.
P. Hrušovský, predseda NR SR: (2004-07-06):
(Hlasovanie.) 129 prítomných, 102 za návrh, 1 proti, 26 sa zdržalo. Návrh zákona sme schválili do druhého čítania . Prosím ďalší návrh.
Šeliga, Juraj, podpredseda NR SR (2020-11-27):
Panie poslankyne, páni poslanci, pristúpime k hlasovaniu o návrhu vlády Slovenskej republiky na skrátené legislatívne konanie o vládnom návrhu zákona, ktorým sa mení a dopĺňa zákon č. 71/2013 Z. z. o poskytovaní dotácií v pôsobnosti ministerstva hospodárstva, tlač 341. Poprosím pána poslanca Kazdu, aby uviedol hlasovanie. (Opakované hlasovanie o návrhu vlády Slovenskej republiky na skrátené legislatívne konanie o vládnom návrhu zákona, ktorým sa mení a dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov , tlač 341.)
V. Veteška, podpredseda NR SR: (2006-01-31):
S. Škoda, poslanec: Ďakujem za slovo. Vážená pani profesorka, veľmi si vážim vaše odborné znalosti a veľmi ma aj mrzia osudy ľudí, ktorí sa dali dobehnúť. Chcem však ale upozorniť, že zákon o nebankových subjektoch bol schválený za čias druhej vlády pána Mečiara a odborne ste sa podieľali na ňom aj vy. Pani Schmögnerová keď upozorňovala na to, bola členkou SDĽ a s ňou sedel pán Fico. A dneska to kritizujeme. Takže mali by sme si pozrieť aj do toho, čo sme vlastne pre to urobili, aby tieto bankové subjekty nevznikli. V parlamente pani Schmögnerová upozornila, samozrejme, na riziká nebankových subjektov, je vecou všetkých novinárov, aby to ďalej zverejnili a upozornili našich občanov na riziká, ktoré v nebankových subjektoch sú. Ďakujem.
Dostál, Ondrej, poslanec NR SR (2020-02-25):
Ďakujem všetkým poslancom a poslankyni za reakcie. Pán poslanec Soboňa, ďakujem teda za to vysvetlenie. Len teda ja celkom nerozumiem, aký je rozdiel medzi tým, keď budeme hlasovať o vyslovení súhlasu a neschválite to, predpokladám, a potom budeme hlasovať o nevyslovení súhlasu; nie je veľmi zvykom hlasovať akože v zápornom tvare. Tak keď budeme hlasovať o vyslovení súhlasu a neschválime to, no tak sme nevyslovili súhlas. Neviem, či je potrebné potom ešte, ešte znova, znova hlasovať. A čo keď neschválime ani jedno, ani druhé uznesenie, tak potom bude platiť čo? No nerozumiem tomu stále celkom. A, pani poslankyňa Grausová, vy ste povedali, že som vás chybne citoval. Ja som vás necitoval, ja som iba konštatoval, že ste mali rasistické výroky. Pán poslanec Bernaťák, áno, samozrejme, že každé násilie je treba súdiť a postihovať a trestať. Ale však to sa, to sa aj robí. A ešte raz a načo, načo? Lebo je to vážny problém a zľahčujete to. Váš, teda tá lehota, že sa uplatní obdobne, ale tam nie je, že lehota sa uplatní obdobne. Tam je, že nemôže byť kratšia lehota na prerokovanie výborov ako 30 dní. Ja teda naozaj som nepostrehol ani to, že ak tam sa chcete odvolávať na to ustanovenie o obdobne, že ďalšie ustanovenia obdobne, takže či teda pán predseda Národnej rady v tom rozhodnutí vymenoval dôvody pre skrátené legislatívne konanie o tomto uznesení, lebo nič také tam nie je. Tak je iba že prerokovať ihneď. Pán poslanec Zelník, no opäť, opäť tí bubáci pod posteľou. Vôbec tam nie je, že nezáleží na pohlaví, nič také tam nie je v Istanbulskom dohovore.
Bugár, Béla, podpredseda NR SR (2011-09-14):
Mohli ste o niečo skôr. (Smiech v sále.) Pán poslanec Valocký, nech sa páči.
Brixi, Otto, poslanec NR SR (2014-11-09):
Ďakujem pekne, pani predsedajúca. Pán predseda Paška, mali ste úplnú pravdu, lebo pán poslanec Lipšic, a to teraz nechcem byť osobný, ale je jeden z mála ľudí v tomto parlamente, ktorý doňho vniesol namiesto korektného politického dialógu iba bezobsažné intrigy, klamstvá a už tu prezentovanú nenávisť. Viete, ono všetci tu máme dobrú pamäť, a to nielen zamestnanci, ktorí pracujú v Policajnom zbore, že od nástupu pána poslanca Lipšica do akejkoľvek funkcie sprevádzajú jeho metódy práce iba vyvolávanie strachu, nenávisti, arogancie a intríg. Pán poslanec Lipšic totižto strieľa do prázdna, a to by mi až tak nevadilo, ale vadí mi to, že strieľa do prázdna a nemá na to absolútne žiaden morálny nárok. Je všeobecne známe totižto, že pán Lipšic bol práve ten, ktorý mnohokrát bral od rôznych finančných skupín a podnikateľov peniaze na činnosť svojej strany bokom a dnes kvôli týmto (potlesk), kvôli týmto záväzkom je povinný tieto záväzky splácať. A nedá mi, lebo charakter tejto schôdze dokresľuje aj živá informácia pána poslanca Hlinu, ktorý vás teraz označil za údajného majiteľa, pán Hlina, nie penziónu, je to hotel Rokoko, je to hotel štvorhviezdičkový, a vlastní ho nie pán predseda Paška, ale vlastní budovu firma Tatra-Leasing, ktorá je dcérskou spoločnosťou Tatra banky, a. s. (Reakcia z pléna.) A samotný hotel nevlastní žiadna belizská firma, ani ho nemá v prenájme, ale spoločnosť KPK Restaurants Košice. Takže jasná firma s jasným akcionárom a s jasnou štruktúrou, ktorá nie je a ani, verte mi, nechce byť nikdy napojená na žiadne politické strany, ani ľudí, ktorí v nich pôsobia. (Potlesk.)
M. Hort, podpredseda NR SR: (2007-09-19):
(Prerušenie rokovania o 12.07 hodine.) (Pokračovanie rokovania o 14.00 hodine.)
T. Cabaj, podpredseda NR SR: (2010-01-20):
Dávam slovo poverenému členovi výboru pre hospodársku politiku pánu poslancovi Petrovi Pelegrinimu, aby informoval Národnú radu Slovenskej republiky o výsledku prerokovania návrhu vlády na skrátené legislatívne konanie o tomto vládnom návrhu vo výbore. Nech sa páči, pán poslanec, máte slovo.
Blanár, Juraj, podpredseda NR SR (2022-02-15):
Pán poslanec, poprosím vás, keby ste chvíľočku počkali. Vážené panie poslankyne, páni poslanci, poprosím o pokoj. Vypočujme si záverečné slová pána poslanca Fecka, aby sme mohli potom pristúpiť k hlasovaniu. Ďakujem, nech sa páči.
Zemanová, Anna, poslankyňa NR SR (2023-02-14):
... už ako keby som bola v rozprave, nie je čudo. (Povedané so smiechom.) Takže na úvod by som povedala, že toto stačí a prihlásim sa potom do rozpravy. Ďakujem za upozornenie, lebo tak som sa rozohnila (povedané so smiechom), že som úvodné slovo trošku natiahla, ale áno, poďme k spravodajcom.
Bugár, Béla, podpredseda NR SR (2011-03-31):
Ďakujem. Otváram rozpravu k tomuto bodu programu a pýtam sa, kto sa hlási ústne do rozpravy? Ako jediná. Mýliť sa je ľudské, traja. Končím možnosť sa prihlásiť do rozpravy. Pani poslankyňa Sabolová ako prvá, potom pán poslanec Novotný a pán poslanec Raši. Pani poslankyňa, máte slovo.
Figeľ, Ján, podpredseda NR SR (2014-11-08):
Nech sa páči, Daniel Krajcer.
Paška, Pavol, predseda NR SR (2013-05-29):
Hlasujeme. (Hlasovanie.) 138 prítomných, 66 za, 2 proti, 70 sa zdržalo. Návrh zákona do druhého čítania sme neschválili a nebudeme rokovať ďalej o tomto návrhu zákona. Pán poslanec Zajac uvedie v prvom čítaní hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 303/2001 Z. z. o voľbách do orgánov samosprávnych krajov a o doplnení Občianskeho súdneho poriadku v znení neskorších predpisov . Je to tlač 470. Nech sa páči.
Ďuriš Nicholsonová, Lucia, podpredsedníčka NR SR (2017-09-14):
Nikto sa neprihlásil s faktickou poznámkou. V rozprave teraz vystúpi pán poslanec Sopko.
Grendel, Gábor, podpredseda NR SR (2022-10-20):
Adresátom ďalšej otázky je opäť pán minister školstva. Pán poslanec Tomáš Šudík sa ho pýta: "Pán minister, na Slovensku máme veľa gymnázií, napríklad v meste Humenné sú ich tri, no firmy a inštitúcie nevedia nájsť vyškolených remeselníkov, zdravotníkov či iných odborne či technicky vzdelaných ľudí, a to práve preto, že mnoho žiakov skončí gymnázium. Chcem sa opýtať, či plánuje ministerstvo tento nelichotivý stav riešiť.
Glváč, Martin, podpredseda NR SR (2019-10-16):
Ďakujem pekne. A nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 282/2008 Z. z. o podpore práce s mládežou a o zmene a doplnení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 406/2011 Z. z. o dobrovoľníctve a o zmene a doplnení niektorých zákonov v znení zákona č. 440/2015 Z. z. Vládny návrh zákona má parlamentnú tlač 1592, spoločná správa výborov má tlač 1592 (pozn. red.: správne „tlač 1592a“). Nech sa páči, pani ministerka, odôvodnite návrh zákona. (Rokovanie o vládnom návrhu zákona, ktorým sa mení a dopĺňa zákon č. 282/2008 Z. z. o podpore práce s mládežou a o zmene a doplnení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov v znení neskorších predpisov a ktorým sa mení a dopĺňa zákon č. 406/2011 Z. z. o dobrovoľníctve a o zmene a doplnení niektorých zákonov v znení zákona č. 440/2015 Z. z. , tlač 1592.)
Šimečka, Michal, podpredseda NR SR (2023-11-14):
Pán poslanec Pavol Goga.
Beblavý, Miroslav, poslanec NR SR (2018-10-23):
Ďakujem pekne. No, ak bude odhlasovaný tento ústavný zákon s tým pozmeňovacím návrhom, ktorý bol predložený, tak sa naozaj zásadne zmení politická situácia na Slovensku, pretože ak doteraz platilo, že mohla táto snemovňa koaličnou väčšinou zvoliť, koho chcela, na Ústavný súd, ale vedeli sme takisto, že prezident Kiska, ale aj prezident Mistrík, ale napríklad aj prezident Lajčák nevymenujú každého na Ústavný súd, pretože to sú ľudia, ktorí sa predsa len trošku dávajú pozor na svoje meno, tak tento ich z toho vynecháva. Tento návrh zabezpečuje, že ľubovoľný politický kšeft, ktorý tu spravíte, vám prejde, a pre istotu, ako už bolo povedané, máte ho dokonca dvojito poistený, a to tým dvojičkovým systémom pri normálnej väčšine a ešte aj voľbou predsedu v pléne Ústavného súdu. Takže keď som pred pár týždňami povedal v televízii, že idete vydláždiť cestu Robertovi Ficovi na Ústavný súd, tak ma pán Číž skoro opľul, zaškrtil a prizabil v tom priamom vyhlásení. Dneska to v priamom vyhlásení a vysielaní robíte vy. Druhá vec, čo chcem povedať, je, že ak si niekto myslí, že keď viete dať dokopy 98 hlasov na takúto verejnú hanbu, že si nebudete vedieť dať dokopy 90 hlasov na tajnú hanbu, kde nebude možné na nikoho ukázať, tak ten, kto to hovorí, trpí obzvláštnou mierou politickej naivity. A posledná vec, aby som nebol len negatívny, chcem povedať jednu pozitívnu vec, vždy je lepšie vedieť, kto sa dá kúpiť, pred voľbami ako po nich. To už sme tiež zistili. Ďakujem.
Glváč, Martin, minister obrany SR (2012-07-26):
Pán poslanec, je to čisto naozaj ekonomická otázka a vy to viete. Momentálne pripravujeme zmenu štruktúry vôbec výsluhových dôchodkov. Je to v štádiu pracovných skupín, ktoré pracujú či už na ministerstve obrany, alebo ministerstve vnútra, samozrejme, v koordinácii a výsledkom by mala byť nová právna úprava, ktorá by mala byť predložená parlamentu na jeseň tohto roku.
P. Gabura, poslanec: (2010-02-10):
Zákon zvýši príjem do štátneho rozpočtu o 6 % voči výške dane z príjmov od držiteľov bankových povolení oproti súčasnému mechanizmu. Návrh neprináša nárok na pracovné sily, nemá vplyv na zamestnanosť a tvorbu pracovných miest ani na životné prostredie. Takže toto je na úvod, uviedol som tento zákon. Ďakujem.
Malatinec, Roman, poslanec NR SR (2023-12-20):
Pán predsedajúci, dajte, prosím, hlasovať o pozmeňujúcom návrhu poslanca Dubéciho.
Verešová, Anna, poslankyňa NR SR (2019-09-10):
A chcem povedať, že to bolo niečo skvelé aj v ľudskoprávnom výbore. Ďakujem im za tú konštruktívnu komunikáciu. Je to skvelé, vyslali sme signál, že chceme chrániť náboženskú slobodu. Ďakujem.
Mikloš, Ivan, podpredseda vlády a minister financií SR (2010-10-12):
Ja len chcem povedať jednu vetu pánovi poslancovi Záhumenskému. On povedal, že na pána poslanca Goliana nebude reagovať. Tak ja vám to zopakujem. Nereagovali ste preto, že je to nepríjemné. Vy ste tvrdili, že našimi opatreniami príde o prácu v poľnohospodárstve 10-tisíc ľudí a že budete žiadať vyvodenie politickej zodpovednosti. Za štyri roky vašej vlády sa znížila zamestnanosť v poľnohospodárstve o 17 100, o 17 100 ľudí pracuje menej v roku 2010, ako pracovalo v roku 2006. Asi preto ste nereagovali, tak som vám to zopakoval.
Fecko, Martin, poslanec NR SR (2016-09-13):
Ďakujem pekne. Pani kolegyňa, asi na tri veci by som zareagoval. Hovorili ste, že pravda sa ohýba na Slovensku, žiaľ, ja by som povedal, že 27 rokov sa pravda s malým „p“ dá kúpiť. Keď máte peniaze, ju kúpite. A to je najväčší marazmus, že toto je výsledok demokracie na Slovensko. Takže to je u mňa koniec sveta, doslova. Spomínali ste Desatoro Božích prikázaní. Som rád, že aj v SaS, tak ako kolega Droba, že máme tiež tých, ktorí to desatoro samozrejme, že nejakým spôsobom používajú v živote. A ja, ako som tu už viackrát povedal, že pokiaľ by sme vedeli, ľudstvo sa správať podľa Desatora Božích prikázaní, nemusíme tu mať zákony. Lebo tam to je všetko. Len my sa, nevieme sa správať. A preto tu máme tých desať a poltisíc zákonov na Slovensku, z toho 8-tisíc zákonov už čo je Európska únia, čo nám tu transformovala. No a na konci ste povedali, že so zdravým rozumom je v rozpore tento zákon. Ja hovorím, že tu je veľa vecí v parlamente v rozpore so zdravým gazdovským rozumom. Takže toto keby sme tu ešte dostali, tak to by bolo super. Ďakujem pekne za vaše vystúpenie.
Grendel, Gábor, podpredseda NR SR (2021-05-11):
Otváram rozpravu, do ktorej som dostal jednu písomnú prihlášku, a to od pána poslanca Mareka Hattasa, ktorému týmto dávam slovo.
Košútová, Magda, poslankyňa NR SR (2014-12-04):
Ďakujem pekne za slovo. V rozprave vystúpil jeden poslanec. Nepodal žiadny procedurálny návrh. Preto vás prosím, pán predseda, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Mihál, Jozef, poslanec NR SR (2014-06-05):
No na toto sa, na toto sa nedá povedať nič iné len, že takéto vystúpenie, Julo, či dnešné, či včerajšie, len a len potvrdzuje, že pri tej ústave šlo o kšeft so SMER-om. Keby ste nemali špinavé svedomie, tak by si ty takéto príspevky k takej téme, ako je druhý pilier, ako je anuitná novela jednoducho nemal. Ako obhajovanie, že my teraz nebudeme hlasovať so SMER-om lebo, aby ste nás neobviňovali, to je presne, ja neviem, čo mám na to povedať. Veď to aj malé decko pochopí, že pri ústave ste boli jednoducho dohodnutí a bol to, neviem ako, aký mám použiť výraz. Tu, prosím pekne, zabudnime na všetky tie tri bodky okolo ústavy. Tu ide o anuitnú novelu, tu ide o to, aby ľudia mali čo najvyššie dôchodky z druhého piliera. Takže tuná zaťahovať nejaké takéto hrádky naozaj nie je, na to nie je priestor. Úplne som fakt dojatý, že takéto niečo tu zaznieva.
Danko, Andrej, podpredseda NR SR (2024-09-17):
Ďakujem. Otváram rozpravu. Do rozpravy som dostal dvoch písomne prihlásených poslancov, pani poslankyňa Stohlová za poslanecký klub a pán poslanec Baška ako rečník, člen SMER-u – SD. Nech sa páči, pani poslankyňa Stohlová.
Demian, Jaroslav, poslanec NR SR (2014-12-03):
Ďakujem. Vážený pán predseda, vážené pani poslankyne, páni poslanci, vážený pán minister, v súlade s § 73 zákona o rokovacom poriadku Národnej rady Slovenskej republiky som bol určený predsedom výboru pre financie a rozpočet za spravodajcu k uvedenému vládnemu návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady pre financie a rozpočet a odporúčam, aby predmetný návrh zákona výbory prerokovali do 30 dní a gestorský výbor do 32 dní. Pán predseda, skončil som, prosím vás, otvorte rozpravu.
Lengvarský, Vladimír, minister zdravotníctva SR (2021-07-01):
Tak, keď som sa bavil teda s pani riaditeľkou tejto neziskovej našej organizácie, tie dôvody sú v podstate hlavné dva. Po prvé je to, obrovské hoaxy a rôzne mýty, ktoré sa medzi nimi šíria a po druhé, oni celkovo neradi navštevujú lekára a neradi sa teda podrobujú hocijakým lekárskym vyšetreniam a cítia sa zdraví. Oni povedia, my sme zdraví, my to prežijeme. Majú takýto prístup. Ale dosť dôležitá je aj alebo teda dosť významné sú, dosť významné sú aj tie mýty, ktoré tam kolujú, o tom, že zomrú a že skrátka o dva roky aj budú, že budú neplodní a nebudú môcť mať deti a takéto podobné veci. Na čo sú oni veľmi citliví, takže tam treba, fakt akože pracovať veľmi výrazne vnútri v tých komunitách.
Laššáková, Jana, podpredsedníčka NR SR (2014-10-23):
Na vystúpenie pána poslanca s faktickou poznámkou pán poslanec Simon. Končím možnosť prihlásiť sa s faktickými poznámkami. Nech sa páči, pán poslanec.
Baránik, Alojz, poslanec NR SR (2020-11-27):
Ďakujem pekne, pán predsedajúci. Dámy a páni, vážený pán doktor, dovoľte, aby som vás informoval o prerokovaní uvedenej správy vo výboroch. Predseda Národnej rady Slovenskej republiky rozhodnutím č. 318 z 30. októbra 2020 pridelil predmetnú správu na prerokovanie ústavnoprávnemu výboru a výboru pre obranu a bezpečnosť. Zároveň určil ústavnoprávny výbor za gestorský výbor a lehotu na prerokovanie predmetnej správy vo výboroch. Ústavnoprávny výbor, ako aj výbor pre obranu a bezpečnosť správu prerokovali. Výbor pre obranu a bezpečnosť odporučili správu vziať na vedomie. Ústavnoprávny výbor sa ako gestorský výbor k správe špeciálneho výboru (k správe špeciálneho prokurátora, pozn. red.) uzniesol, že odporúča Národnej rade Slovenskej republiky odmietnuť správu špeciálneho prokurátora o činnosti Úradu špeciálnej prokuratúry a poznatky Úradu špeciálnej prokuratúry o stave zákonnosti za rok 2019. Návrh uznesenia Národnej rady Slovenskej republiky je prílohou tejto spoločnej správy. Spoločná správa výborov o prerokovaní správy generálneho prokurátora (správy špeciálneho prokurátora, pozn. red.) bola schválená uznesením ústavnoprávneho výboru č. 185 (č. 181, pozn. red.) 
z 25. novembra 2020. Týmto uznesením ma výbor zároveň poveril, aby som na schôdzi Národnej rady informoval o výsledku rokovania výborov a predniesol návrh uznesenia Národnej rady. Pán predsedajúci, prosím, otvorte rozpravu.
Urban, Miroslav, poslanec NR SR (2021-09-22):
Ďakujem za slovo. Vážený pán predsedajúci, vážené pani poslankyne, vážení páni poslanci, do Národnej rady Slovenskej republiky predkladám návrh zákona, ktorým sa mení a dopĺňa zákon Národnej rady Slovenskej republiky o sociálnoprávnej ochrane detí a sociálnej kuratele, zákon o výchove, vzdelávaní, zákon o sociálnej práci, o podmienkach na výkon niektorých odborných činností v oblasti sociálnych vecí a rodiny atď. Navrhovaná úprava zákonu má dva hlavné aspekty, tak to spomeniem len v krátkosti. Na úvod, prvý aspekt je ochrana práv dieťaťa v zmysle ochrany pred agendou dotýkajúcou sa sexuality, sexuálnej orientácie, odchýliek od rodovej identity vo výchovnovzdelávacom procese a v mediálnom priestore s cieľom zdravého psychického vývoja maloletých. Druhý aspekt je ochrana detí pred osobným kontaktom s osobou, ktorá bola právoplatne odsúdená za úmyselný trestný čin proti životu a zdraviu, proti slobode a dôstojnosti, proti rodine a mládeži a proti právam a slobodám. Cieľom je ochrana detí pred kontaktom s osobou, ktorá bola odsúdená z dôvodu sexuálnej deviácie, pedofílie. To je len krátky úvod k zákonu, bližšie o zákone poviem v rozprave, do ktorej sa hlásim ako prvý.
Novotný, Viliam, poslanec NR SR (2013-05-21):
Ďakujem pekne všetkým, ktorí na mňa reagovali. Snažil som sa naozaj trošku komplexnejšie poňať tento problém, ktorý dnes riešime v novele Trestného zákona. Čo sa týka pána poslanca Kvasničku, pokúsim sa odpovedať. Tá odpoveď nie je jednoduchá: dialógom a hľadaním dôvery na oboch stranách. Ten problém v roku 2011, a verte mi, bol som pri mnohých z tých rokovaní, bol o tom, že druhá strana – lekárski odborári jednoducho nechceli ustupovať a hľadať kompromis. Čiže vláda rokovala ako keby proti ultimátam, na záver aj tak museli ustúpiť a nájsť nejaký kompromis, lebo proste ináč sa rokovať nedá. Čiže vždy je to o vzájomnej dôvere, o tom, aby si obe strany dôverovali v tom, že im ide o vecné riešenie a že chcú sa dohodnúť a nájsť toto vecné riešenie. No len to, čo dnes bude zrejme schválené v Trestnom zákone, čo schvália poslanci za SMER, nehľadá ani riešenie a dokonca nemá ani ambíciu, aby riešilo prípadnú krízovú situáciu. Lebo naozaj, problém v núdzovom stave v roku 2011 nebol ten, že lekári nechceli nastúpiť, ale bol ten, že boli na práceneschopenkách. To znamená, ja to v tejto chvíli vnímam iba tak, že SMER si pripravuje kladivo na zdravotníkov, aby ich jednoznačne zastrašovalo, aby mali niečo pripravené, čo zdravotníkom povie, že nesmú sa dožadovať nejakých svojich práv, navýšenia miezd alebo nejakých iných zmien, pretože ak sa budú dožadovať, tak môže sa stať, že bude krízová situácia a v tejto krízovej situácii budú musieť nastúpiť do práce. Problém je, že tento návrh ešte zhorší vzťahy medzi vládou a odborármi a zdravotníkmi na druhej strane a paradoxne môže viesť a eskalovať problémy v slovenskom zdravotníctve, a nie ich riešiť.
Pellegrini, Peter, predseda NR SR (2015-02-03):
Ďakujem pekne. Dávam slovo teraz spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi Robertovi Pucimu. Nech sa páči, pán spravodajca, máte slovo.
Blanár, Juraj, podpredseda NR SR (2022-12-01):
Na vaše vystúpenie evidujem štyri faktické poznámky. Pán poslanec a predseda výboru Karahuta ako prvý.
Grausová, Natália, poslankyňa NR SR (2019-06-26):
Áno, ďakujem. Pán Klus, mňa by zaujímalo, či sa takto staráte aj o predvolebnú kampaň a jej financovanie bývalého prezidenta Kisku, ktorý už rok, celý rok pred voľbami mal bilbordy. A dúfam, že sa zaujímate aj o prezidentskú kampaň a jej financovanie Zuzany Čapútovej. Bola by som rada, keby ste tiež venovali takú pozornosť týmto veciam. Ďakujem.
Grendel, Gábor, podpredseda NR SR (2021-12-14):
Pán poslanec Susko, chcete reagovať? (Reakcia z pléna.) Dávam ešte možnosť prihlásiť sa do rozpravy ústne, nech sa páči, má niekto záujem? Ešte raz pán poslanec Susko, kým príde k rečníckemu pultu, kolegyne, kolegovia, chcem vás poprosiť, aby ste odstránili toho plyšového medveďa, teda kolegov, kolegyne alebo kolega, ktorý ho tam posadil. Nie je to úplne dôstojné. Neviem, čo by na to povedali kolegovia v parlamentoch z vyspelejších demokratických štátov, keby sme tu mali na každom voľnom kresle nejakých plyšových medveďov. Pán poslanec Susko, nech sa páči.
Bugár, Béla, podpredseda NR SR (2017-03-22):
Nech sa páči, prezentujme sa a hlasujeme. (Hlasovanie.) Prítomných 144, za 112, zdržalo sa 32 poslancov. Konštatujem, že návrh bol schválený. Nech sa páči ďalej.
Jurinová, Erika, podpredsedníčka NR SR (2015-06-26):
Ďakujem, pán spravodajca. Otváram všeobecnú rozpravu. Nedostala som žiadnu písomnú prihlášku. Pýtam sa, či sa chce niekto prihlásiť do rozpravy ústne. Prihlásení sú dvaja páni poslanci. Uzatváram možnosť a dávam slovo prvému prihlásenému, pánovi poslancovi Záhumenskému.
Pčolinský, Peter, poslanec NR SR (2017-03-28):
Ďakujem pekne. Pán poslanec, vy ste sa tak asi rečnícky pýtali, že čo má spoločné Kočner s Kováčom. Tak ja neviem, či je to tu naozaj potrebné vysvetľovať, ale bola to kauza Technopol a prezident Kováč udelil milosť pre svojho syna práve v súvislosti s touto kauzou Technopol, kde hlavným aktérom bol Marián Kočner. Ja neviem, aký máte problém s tým, aby bola zrušená milosť aj Kočnerovi. Neviem, chodili ste aj vy k nemu na raňajky?
B. Hradecký, poslanec: (2009-02-11):
Predmetný vládny návrh bol doručený poslancom Národnej rady Slovenskej republiky s tým, že vláda požiadala prerokovať tento vládny návrh prostredníctvom skráteného legislatívneho konania. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho na rokovanie 32. schôdze  Národnej rady Slovenskej republiky. Ako spravodajca Národnej rady Slovenskej republiky k tomuto prvému čítaniu si osvojujem stanovisko, že predmetný návrh spĺňa z formálnoprávnej stránky všetky náležitosti  návrhu zákona uvedené v § 67 a § 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú spoločenskú problematiku, ktorú je potrebné upraviť spôsobom, ako sa navrhuje v predmetnom návrhu za účelom podpory prekonania dopadov globálnej finančnej krízy. Pán predseda, skončil som, prosím, otvorte rozpravu.
Figeľ, Ján, podpredseda NR SR (2013-06-28):
Ďakujem pekne. Keďže nikto sa ďalší nehlásil a nie sú ani... (Hlas spravodajcu.) Áno? Tak nech sa páči, Martin Poliačik, nech sa páči.
Pellegrini, Peter, predseda NR SR (2024-02-27):
Pán poslanec Grendel. Pani poslankyňa Mesterová.
Adamčík, Eduard, poslanec NR SR (2017-09-05):
Ďakujem za slovo, pán predseda. Vážený pán predseda, vážené panie poslankyne, vážení páni poslanci, v súlade s § 73 zákona o rokovacom poriadku, som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet a Ústavnoprávny výbor Národnej rady Slovenskej republiky. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predseda, prosím, otvorte rozpravu k uvedenému návrhu zákona.
Figeľ, Ján, podpredseda NR SR (2013-04-16):
Nech sa páči, Béla Bugár.
Bastrnák, Tibor, poslanec NR SR (2019-05-09):
Ďakujem pekne za slovo. Ja si myslím, že aj keď sme rozprávali vtedy, keď tam sme rozprávali o zákone, keď pán prezident vrátil tento zákon, ani vtedy sme nikoho neosočovali, ani sme neukazovali na niektorých iných, o tebe, Zsolti, aj vtedy sme hovorili, že to bola skôr politická reč, ako odborná. A teraz to isté si dokázal. Chápeme, že chceš politické body z toho vytĺcť, je to úplne normálne, ale na druhej strane nemal by si zavádzať ľudí a nemal by si nás osočovať s tým alebo takým spôsobom, ktorým si robil aj vtedy, aj teraz. Lebo jedno je isté, vyžiadal si veľa vecí od ministerstva, keď hovoríš, že a toto, toto, toto nedali, ale nevyžiadal si to, že ako vnímajú oni tento zákon, ako zatiaľ mimo ešte, samozrejme, Ústavného súdu, ktorý by mohli vykladať tento zákon, veď metodicky oni riadia jednotlivé okresné úrady. A poznáš ten list, v ktorom jednoznačne aj ministerstvo vníma tento zákon tak, že na právnej, právnej norme v týchto veciach nič nemení, to znamená, že každý môže pokojne spievať svoju hymnu, aj keby sa, aj keby tento zákon vstúpil do platnosti. To hovorí ministerstvo, to hovoria renomovaní právnici. Ja nie som právnik, jedno ale viem, a preto sme sa snažili okamžite čo najskorej jednoznačne napísať tento zákon alebo výklad tohto zákona, preto sme urobili túto právnu normu, ktorú teraz budeme, dúfam, prerokovať v rýchlom konaní, aby bolo to jednoznačné, aby práve takí politici, ako si, prepáč, ty, nemohli to zneužiť proti nám, aby nemohli strašiť ľudí, že nemôžu spievať tú hymnu, keď môžu. Takže preto ťa prosím, aby si bol trošku, aby si nezavádzal ľudí, lebo môžu aj naďalej spievať hymnu, veď... (Prerušenie vystúpenia časomerom.)
Fico, Robert, predseda vlády SR (2017-10-12):
Pán Suchánek, viete, Biela vrana je skvelá vec. Ukázalo sa, že ste dostali Bielu vranu za informácie ohľadne CT-čka v Piešťanoch, a na konci dňa sme zistili, že ste to boli vy, ktorý to CT-čko chcel kúpiť. Toto je presne o vás. Kážete, kážete od rána do večera vodu a pijete to najkvalitnejšie víno, aké existuje. Tak toto teda by som nechcel v živote zažiť! Že dostanem ocenenie Biela vrana a potom vám ho zoberú? Nehnevajte sa, toto by som v živote nechcel zažiť. (Povedané so smiechom.) Ďakujem pekne. (Potlesk.)
M. Fronc, poslanec: (2009-02-10):
Je to naozaj o tom, a ja to ešte skúsim trošku upresniť, aby v tomto procese finančne participoval aj štát, ale nielen štát, lebo vždy je to tak, že keď len štát zaplatí, tak potom sme schopní vecami plytvať, keď to nejde z nášho vrecka. Čiže je tam navrhnutý model, že zriadenie autobusu z dvoch tretín môže hradiť štát a minimálne z jednej tretiny ho hradí samospráva, ktorá sa rozhodne takýto autobus alebo takéto autobusy, ak ich mesto mať viac, čo predpokladám, zriadiť. A nerieši to len dopravu pre deti z obcí do miest, ale aj v rámci veľkých miest. A takisto si myslím, že v niektorých mestách zorganizovať takúto dopravu tých detí zo škôl a do škôl môže vyjsť aj tú samosprávu v konečnom dôsledku lacnejšie, ako ich to stojí teraz, pretože asi viete, a tí, ktorí sa stretávajú so samosprávou to vedia, že často tá doprava je značne dofinancovávaná z prostriedkov samosprávy. Autobusy chodia, cestujem s podporou vyššieho územného celku toho a toho. Obce musia zo svojho rozpočtu, ak chcú mať autobus, ktorý ide v čase školského vyučovania, nemalé prostriedky zaplatiť dopravným spoločnostiam. Čiže aj z tohto pohľadu, si myslím, to môže byť ekonomicky výhodné. Toľkoto na doplnenie. Ďakujem ešte raz za vyslovenú podporu.
T. Cabaj, podpredseda NR SR: (2009-11-04):
S faktickou poznámkou vystúpi pán poslanec Jaroslav Ivančo, pripraví sa pani poslankyňa Oľga Nachtmannová.
Sulík, Richard, predseda NR SR (2011-09-13):
Ďakujem. Prerušujem rokovanie o tomto bode programu a vyhlasujem prestávku do 11.35 hod., prepáčte mi, ešte nevyhlasujem prestávku. Chce zaujať stanovisko navrhovateľ? Áno. Tak nech sa páči.
Pročko, Jozef, poslanec NR SR (2024-10-23):
A to ma vyvediete zo sály, keď sa budem prihovárať poslancom v téme? Pán Mikloško, budem sa vám prihovárať a oni ma vyvedú? Hlina, pán Hlina, budem sa vám prihovárať, ma vyvedú? (Reakcia z pléna.) Že či sa vám mám prihovárať, lebo Žiga ma vyvedie, rozumiete, keď sa vám budem prihovárať. To čo je? Najprv povie Žiga, vy poviete, že môžte hovoriť, čo chcete, a keď tu dávam rečnícke otázky, rečnícke otázky, tak mi Žiga povie, musíte sa, nesmiete sa prihovárať k nikomu. Tak čo mám? Tam mi len dajte moko buko morálny kódex budovateľa komunizmu, sem dajte, Žiga, a budeme rozprávať to, čo vy chcete, Žiga. (Prerušenie vystúpenia predsedajúcim.)
Pellegrini, Peter, podpredseda NR SR (2020-07-15):
Kolegovia z Ľudovej strany Naše Slovensko, máte tu ľudí, aby sme mohli pokračovať vo vašom bode? Pretože pán minister Budaj ešte stále ani nevyrazil, má nejaké dôležitejšie veci ako rokovanie v parlamente. Ja si nemyslím, že teraz bude tu 150 poslancov čakať, keďže dopredu vedeli ministri obi... všetci traja, že majú o 14.00 hod. termínovaný bod, urobili sme to kvôli nim a napriek tomu tu minister nepríde. A teraz tu nerozprávam ako opozičný politik. Navrhujem, že ideme pokračovať v rozprave, ktorá bola prerušená vzhľadom na tieto termínované body, a pán minister príde na rad, keď dokončíme tento bod. Preto prosím pánov poslancov Kotlebu, Schlosára, resp. pána poslanca Schlosára, aby zaujal miesto určené pre navrhovateľov, a spravodajcu z výboru pre zdravotníctvo pána poslanca Miroslava Urbana, aby zaujal miesto pre spravodajcu, a budeme pokračovať v zlúčenej rozprave o bodoch 21 a 22 a to je návrh na vydanie zákona, ktorým sa mení a dopĺňa zákon č. 73/1986 Zb. o umelom prerušení tehotenstva (tlače 143 a 144). Ďalší v poradí ústne prihlásených rečníkov do rozpravy je pán poslanec Juraj Gyimesi, ktorému odovzdávam slovo, a pripraví sa pán poslanec Marián Viskupič. Nech sa páči, pán poslanec Gyimesi, máte slovo. (Pokračovanie rokovania o návrhu poslancov Národnej rady Slovenskej republiky Mariana Kotlebu, Rastislava Schlosára, Magdalény Sulanovej, Miroslava Urbana a Eduarda Kočiša na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov , tlač 143, a o návrhu poslancov Národnej rady Slovenskej republiky Mariana Kotlebu, Rastislava Schlosára, Magdalény Sulanovej, Miroslava Urbana a Eduarda Kočiša na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov , tlač 144.)